Diari Oficial de la Generalitat Valenciana


Sumari del DOGV 7578, del 24-07-2015 (2015/6723)

Informació pública dels documents del programa d'actuació integrada de la unitat d'execució número 2 del sector de sòl urbanitzable no programat del pla parcial Polar I del Pla General d'Ordenació Urbana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7578

Data del DOGV
:   24-07-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6723


Data del document
:   21-07-2015

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública dels documents del programa d'actuació integrada de la unitat d'execució número 2 del sector de sòl urbanitzable no programat del pla parcial Polar I del Pla General d'Ordenació Urbana. [2015/6723]  
El tinent d'alcalde, per Decret de l'Alcaldia número 2015-1062, signat electrònicament amb data 21 de juliol de 2015, ha resolt:  
  
Primer. Acordar el règim de gestió del sòl per a l'àmbit de la UE núm. 2 del sector de sòl urbanitzable no programat del pla parcial Polar I del PGOU de Nules com a règim de gestió pels propietaris.  
  
  
Segon. Sotmetre a informació pública, pel termini de quaranta-cinc (45) dies, mitjançant un edicte publicat en el Diari Oficial de la Comunitat Valenciana i en un diari d'informació general editat a la Comunitat Valenciana, comptats a partir de l'endemà de la publicació de l'anunci en el dit diari oficial, els documents que se citen a continuació i sota les condicions que s'hi indiquen:  
  
- Projecte d'urbanització de la UE núm. 2 del sector Polar, de juny de 2015, document que conté una memòria de gestió de residus.  
  
- Proposició juridicoeconòmica del programa d'actuació integrada de la UE núm. 2 del sector de sòl urbanitzable industrial del sector Polar del PGOU de Nules, compost per document de conveni urbanístic i proposició economicofinancera.  
La documentació d'aquests documents va ser presentada, el 26.06.2015 mitjançant un escrit amb registre d'entrada 6595-R-QU-0482, per la societat mercantil Cítrics de la Plana SAT 9.388 representada per José Manuel Ripollés Arambul, i la documentació:  
- Memòria del programa d'actuació integrada de la UE núm. 2 del sector de sòl urbanitzable industrial del sector Polar del PGOU de Nules.  
- Memòria de viabilitat econòmica del programa d'actuació integrada de la UE núm. 2 del sector de sòl urbanitzable industrial del sector Polar del PGOU de Nules.  
La documentació d'aquests documents va ser presentada, el 17.07.2015 mitjançant un escrit amb registre d'entrada 8434-N-HT-3034, per la societat mercantil Cítrics de la Plana SAT 9.388 representada per José Manuel Ripollés Arambul, condicionat als punts següents:  
Que l'Ajuntament de Nules acorde el règim de gestió del sòl que ens ocupa pels propietaris, ja que és prèvia l'elecció del règim de gestió.  
  
Que es considere el projecte d'urbanització modificat respecte a allò que s'ha informat en el present informe en l'apartat A), punts 2 i 3.  
Que el projecte d'urbanització preveja les determinacions informades en l'apartat A), punts 1, 4, 5, 6, 7, 8, 10.  
Durant el termini precitat es podrà consultar l'expedient en l'Àrea d'Urbanisme de l'Ajuntament de Nules (plaça Major, núm. 2 - 2a planta), en horari d'atenció al públic, de 09.00 a 14.00 hores, de dilluns a divendres, i en l'enllaç electrònic de la pàgina web municipal http://www.nules.es/es/pagina/Ue-no2-plan-parcial-polar, perquè els interessats puguen formular-hi les al·legacions, els suggeriments i les observacions que estimen pertinents o oportuns.  
  
Tercer. Sol·licitar informe a l'Administrador d'Infraestructures Ferroviàries (ADIF), tal com s'indica en l'informe tècnic de l'arquitecte municipal, que es troba en l'expedient, i remetre'ls un exemplar del projecte d'urbanització de l'àmbit a aquest efecte, i de conformitat amb el que disposa l'article 57.1.b de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana.  
  
Quart. Sol·licitar informe a les empreses subministradors d'aigua, energia elèctrica, gas, telefonia i telecomunicacions, així com a les entitats subministradores dels serveis públics urbans que pogueren resultar afectades, de conformitat amb el que disposen els articles 57.1.b i 53.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana.  
  
  
Cinqué. Suspendre la tramitació i l'atorgament de llicències de parcel·lació de terrenys, edificació i demolició per a l'àmbit de la UE núm. 2 del sector de sòl urbanitzable no programat del Pla Parcial Polar I del PGOU de Nules sota les determinacions definides en l'article 64 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana.  
  
Sisé. Notificar aquesta resolució als interessats i indicar-los que contra l'apartat segon de la present resolució no es pot interposar cap recurs per ser un acte de tràmit. Contra l'apartat primer de la present resolució, que és definitiu en via administrativa, es podrà interposar potestativament recurs de reposició davant del mateix òrgan que ha dictat l'acte. El termini per a la seua interposició serà d'un mes comptat a partir de l'endemà de la notificació de la present resolució. Així mateix, podrà interposar directament, sense necessitat d'utilitzar el recurs de reposició, recurs contenciós administratiu davant el Jutjat Contenciós Administratiu de Castelló, dins del termini de dos mesos comptats des de l'endemà de la recepció de la notificació d'aquest acord, segons estableixen els articles 109 i 116 de la Llei 30/1992, de Règim Jurídic de les Administracions Públiques i del Procediment Administratiu Comú, i 8 i 46 de la Llei 29/1998, Reguladora de la Jurisdicció Contenciosa Administrativa.  
  
Tot això sense perjuí que puga exercitar qualsevol altre recurs o acció que estime procedent.  
  
Nules, 21de juliol de 2015.- El tinent d'alcalde: Adrián Sorribes Herráiz.